钦定古今图书集成/明伦汇编/氏族典/第138卷 > 《廖用贤尚友录》 > 殷侑
## 钦定古今图书集成/明伦汇编/氏族典/第138卷 > 《廖用贤尚友录》 > 殷侑

按《唐书殷侑传》：“侑，陈州人。贞元末及五经第，擢太常
博士，迁虞部员外郎，进谏议大夫。论朝廷治乱得失，
前后凡八十四通。以语切出为桂管观察使。宝历元
年，徙江西。所至以洁廉称，入为卫尉卿。文宗即位，李
同捷叛，而王廷凑阴为唇齿。帝锐欲讨贼，群臣无敢
异论者，独侑请舍廷凑而专事同捷。帝不纳，然内嘉”
尚。《同捷》平，遂拜义昌军节度使。六年，徙天平节度。开
成元年，召为刑部尚书。泾原节度使朱叔夜坐赃罢，
侑薄其罪，天子由是疏之，赐叔夜死，出侑为山南东
道节度使，左迁太子宾客，分司东都。俄领忠武节度，
卒。